Olše

Olše (v tešínskom nárečí a ) je rieka v okresoch Frýdek-Místek a Karviná v Česku a v Sliezskom vojvodstve v Poľsku, čiastočne tvorí štátnu hranicu. Je dlhá . Povodie má rozlohu , z toho  na území Poľska.

 Priebeh toku 
Pramení neďaleko poľskej dediny Istebna v Sliezskych Beskydách v nadmorskej výške 840 V hornej časti od Jablunkova po Třinec tvorí hranicu medzi Sliezskymi  a Moravsko-sliezskymi Beskydami. Od Tešína po Karvinú a od Závady po ústie tvorí česko-poľskú hranicu. Vlieva sa do rieky Odry pri meste Bohumín.

Na rieke Olši leží niekoľko významných miest, najväčšie z nich je Karviná. V minulosti v blízkosti Olše stálo aj niekoľko hradov a zámkov: Šance, Hrádek u Jablunkova, hrad a zámok v Tešíne, zámky Ráj, Solca, Fryštát a Petrovice u Karviné.

 Väčšie prítoky 
 ľavé – Lomná, Jasení potok, Kopytná, Tyrka, Neborůvka, Ropičanka, Hrabinka, Stonávka, Mlýnka, Lutyňka
 pravé – Hluchová, Puncówka, Bobrek, Karvinský potok, Petrůvka, Šotkůvka

 Názov 
V miestnych nárečiach sa rieka nazývala Olza, Olsa, Olša. Meno Olza, predtým Oldza, pochádza zrejme od slova „oliga“ [olьga], čo v jazyku starých Slovanov označovalo „rieku bohatú na vodu“ (a s významom „olše“ nesúvisí).Zeměpisná jména Československa (1982), str. 223 V nemecky vydaných mapách sa rieka objavuje od roku 1493 ako Olsa (nemecky sa číta Olza). Názov Olsza [olša] alebo Olše vznikol vďaka jazykovým puristom na konci 19. storočia.Zeměpisná jména Československa (1982), str. 222 Na 10. zhromaždení Kongresu Poliakov v Českej republike v roku 2008 sa delegáti zaviazali k činnostiam za prinavrátenie mena Olza v Česku.Gazeta Codzienna: Poláci chtějí Olzu a ne Olši

 Kultúra 
Rieka Olše má veľký význam pre miestnu poľskú menšinu – ku rieke sa vzťahuje i ich neoficiálna hymna „Płyniesz Olzo po dolinie“ (Plynieš Olše po doline). Poliaci tiež nazývajú východnú časť českého Tešínska „Zaolzie“ (Zaolšie).

 Referencie 

 Zdroje 
 Lutterer, Ivan, Majtán, Milan, Šrámek, Rudolf: Zeměpisná jména Československa, Mladá fronta (1982), Praha

 Iné projekty 

 Externé odkazy 
 Hlásne profily
 Vodácky spievodca po Olši

Kategória:Rieky v Česku
Kategória:Rieky v Poľsku